#  บันทึกข้อความ

ส่วนราชการ สน.ประชาชื่น โทร. ๐ ๒๕๘๘ ๔๒๔๖ - ๙

ที่ ๐๐๑๕.(บก.น.๒)(๑๐)/ - วันที่ 1 เมษายน 2567

เรื่อง รายงานผลการดำเนินการตามแผนการใช้จ่ายงบประมาณประจำปีงบประมาณ พ.ศ. 2567 รอบ 6 เดือนระหว่างเดือน ตุลาคม 2566 - มีนาคม 2567

เรียน ผกก.สน.ประชาชื่น

 ด้วย สน.ประชาชื่น ได้จัดทำแผนการใช้จ่ายงบประมาณประจำปี พ.ศ. 2567 ไว้เพื่อเป็นการกำหนดแนวทางการใช้จ่ายงบประมาณให้เกิดประสิทธิภาพต่อการปฏิบัติหน้าที่และสอดคล้องกับนโยบายสำนักงานตำรวจแห่งชาติ นั้น

 ฝ่ายอำนวยการขอรายงานผลการผลการดำเนินการตามแผนการใช้จ่ายงบประมาณประจำปีงบประมาณ พ.ศ. 2567 รอบ 6 เดือนระหว่างเดือน ต.ค. 66 - มี.ค. 67 ว่าเป็นไปตามเป้าหมายบรรลุเป้าหมาย ที่สำนักงานตำรวจแห่งชาติกำหนดไว้รวมถึงปัญหาหรืออุปสรรคในการดำเนินการ

 จึงเรียนมาเพื่อโปรดทราบ

 พ.ต.ต.

 ( กริชเพชร บำรุงบ้านทุ่ม )

 สว.อก.สน.ประชาชื่น

- ทราบ

 พ.ต.อ.

 ( สัญญา อุบลวิรัตนา )

 ผกก.สน.ประชาชื่น

ปัญหา/อุปสรรค/แนวทางแก้ไข ในภาพรวมของ สน.ประชาชื่น ประจำปีงบประมาณ พ.ศ. 2567

ปัญหา/อุปสรรค

1. งบประมาณที่ได้รับการจัดสรรมีจำนวนลดน้อยลงทุกปีทำให้หน่วยต้องใช้งบประมาณตามความจำเป็น และเร่งด่วน

2. งบประมาณได้รับการจัดสรรมาช้า และมีการแบ่งจัดสรรเป็นหลายงวด ทำให้การบริหารงบประมาณค่อนข้างยาก หน่วยงานไม่กล้าใช้งบประมาณที่ได้รับการจัดสรรในงวดแรกๆ เนื่องจากเกรงว่างบประมาณในส่วนที่ยังไม่ได้รับจะไม่ได้รับจัดสรรอีก จึงทำให้ไม่มีผลการใช้จ่าย หรือผลการใช้จ่ายค่อนข้างต่ำ

3. การเบิกจ่ายงบประมาณในส่วนของงบลงทุนล่าช้า เนื่องจากหน่วยงานที่ได้รับจัดสรรงบลงทุน ไม่ได้เตรียมความพร้อมในการจัดหา เมื่อติดปัญหาต้องมีการปรับแบบ หรือ ครุภัณฑ์ ที่ต้องจัดหาไม่มีจำหน่ายในพื้นที่ หรือ ราคาสูงเกินกว่างบประมาณที่ได้รับ จึงทำให้กระบวนการจัดซื้อจัดจ้างล่าช้าออกไปด้วย

แนวทางการแก้ไขปรับปรุง

1. จัดให้มีการแต่งตั้งคณะทำงานเร่งรัดการใช้จ่ายงบประมาณรายจ่ายประจำปีและมีการประชุมเร่งรัด ติดตาม การดำเนินงานและการเบิกจ่ายอย่างต่อเนื่อง

2. ให้หน่วยงานผู้เบิกดำเนินการจัดทำแผนการเบิกจ่ายให้ตรงกับความจริง เพื่อให้การดำเนินงานและ การเบิกจ่ายเป็นไปตามแผน พร้อมติดตามผลการดำเนินงานและผลการเบิกจ่ายทุกเดือน ประเมินสถานการณ์ เพื่อเร่งรัดหน่วยเบิกที่ดำเนินการไม่เป็นไปตามแผน

3. ให้หน่วยงานผู้เบิกเตรียมเอกสารการวางแผนที่สามารถรองรับสถานการณ์ที่ไม่อาจคาดการณ์ ล่วงหน้าไว้เสมอเพื่อให้สามารถปรับแผนการเบิกจ่ายได้ตามสถานการณ์



 พ.ต.ต.

 ( กริชเพชร บำรุงบ้านทุ่ม )

 สว.อก.สน.ประชาชื่น



ประกาศ สถานีตำรวจนครบาลประชาชื่น

เรื่อง รายงานผลการใช้จ่ายงบประมาณ รอบ 6 เดือน (ตุลาคม 2566 - มีนาคม 2567)

ประจำปีงบประมาณ 2567 ของสถานีตำรวจนครบาลประชาชื่น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่ สถานีตำรวจนครบาลประชาชื่น ได้มีการจัดทำแผนการใช้จ่าย ประจำปีงบประมาณ พ.ศ. 2567 เพื่อให้บรรลุตามแผนปฏิบัติต่อต้านการทุจริตและประพฤติมิชอบ ตามโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ที่สำนักงาน ป.ป.ช. กำหนดไว้ในระยะที่ 2 (พ.ศ.2567 – 2570) ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานรายงานผลการใช้งบประมาณประจำปี รอบ 6 เดือนแรก หรือไตรมาสที่ 2 ของปีงบประมาณ พ.ศ. 2567 (1 ตุลาคม 2566 – 31 มีนาคม 2567) ความละเอียดแจ้งแล้วนั้น

 งานอำนวยการ สถานีตำรวจนครบาลประชาชื่น ได้รวบรวมผลการจัดทำข้อมูลผลการใช้จ่ายงบประมาณประจำปี รอบ 6 เดือนแรกหรือไตรมาสที่ 2 ของปีงบประมาณ พ.ศ. 2567 (1 ตุลาคม 2566 – 31 มีนาคม 2567) ตามโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เสร็จเรียบร้อยแล้ว

 จึงประกาศมาเพื่อทราบโดยทั่วกัน โดยมีรายละเอียดปรากฏตามเอกสารที่แนบ

 ประกาศ ณ วันที่ 1 เดือน เมษายน พ.ศ. 2567



 พ.ต.อ.

 ( สัญญา อุบลวิรัตนา )

 ผกก.สน.ประชาชื่น